KWG ปิดตลาดวันนี้พุ่งกว่า 17% ก่อนหุ้นลูก704ล้านหุ้นเทรดพรุ่งนี้
KWG ปิดตลาดวันนี้อยู่ที่ 3.88 บาท บวก 0.58 บาท หรือ 17.58% สูงสุดที่ 4.18 บาท ต่ำสุดที่ 3.46 บาท มูลค่าซื้อขายที่ 432.22 ล้านบาท 
18 เม.ย. 2560

ผู้สื่อข่าวรายงานว่า ราคาหุ้นบริษัท คิง ไว กรุ๊ป (ประเทศไทย) จำกัด (มหาชน) หรือ KWG ปิดตลาดวันนี้ (17 เม.ย.) ราคาอยู่ที่ 3.88 บาท บวก 0.58 บาท หรือ 17.58% สูงสุดที่ 4.18 บาท ต่ำสุดที่ 3.46 บาท มูลค่าซื้อขายที่ 432.22 ล้านบาท

โดยตลาดหลักทรัพย์เตรียมรับหุ้นเพิ่มทุนของ KWG จำนวน 704,000,000 หุ้น ให้เริ่มซื้อขายวันที่ 18 เมษายน 2560 ทั้งนี้บริษัทมีทุนใหม่ 9,240 ล้านบาท คิดเป็นหุ้นสามัญ 924,000,000 หุ้น มูลค่าหุ้นที่ตราไว้ 10.00 บาทต่อหุ้น โดยหุ้นเพิ่มทุนจัดสรรรให้ผู้ถือหุ้นเดิม ในอัตรา 1 หุ้นเดิม : 3.20 หุ้นใหม่ ราคาจองซื้อ 2.63 บาท/หุ้น และจัดสรรให้บริษัท ทอมโม (ประเทศไทย) จำกัด 355,731,019 หุ้น ในราคาเสนอขาย 2.63 บาท/หุ้น